१) युगे अठ्ठावीस
युगे अठ्ठावीस विटेवरी ऊभा । 
वामांगी रखुमाई दिसे दिव्य शोभा । 
पुंडलिकाचे भेटी परब्रह्म आलें गा । 
चरणी वाहे भीमा उद्धारी जगा ।। 1।। 
जय देव जय देव जय पांडुरंगा । 
रखुमाईवल्लभा राईच्या वल्लभा पावे जिवलगा ।।धृ. ।। 
तुळसी माळा गळा कर ठेवुनी कटी । 
कांसे पीतांबर कस्तुरी लल्लाटी । 
देव सुरवर नित्य येती भेटी । 
गरूड हनुमंत पुढे उभे राहती ।। 
जय देव ।। 2।। 

धन्य वेणुनाद अनुक्षेत्रपाळा । 
सुवर्णाची कमळे वनमाळा गळा । 
राई रखुमाबाई राणीया सकळा । 
ओवळिती राजा विठोबा सावळा।। 
जय देव ।।3।। 

ओवाळू आरत्या विठोबा सावळा ।। 
जय देव ।।3।। 

ओवाळू आरत्या कुर्वड्या येती । 
चंद्रभागेमाजी सोडुनिया देती । 
दिंड्या पताका वैष्णव नाचती । 
पंढरीचा महिमा वर्णावा किती ।। 
जय देव ।।4।। 

आषाढी कार्तिकी भक्तजन येती । 
चंद्रभागेमध्यें स्नाने जे करिती।। 
दर्शनहेळामात्रें तया होय मुक्ती। 
केशवासी नामदेव भावे ओंवळिती।। 
जय देव जय देव ||5||

२) येई हो विठ्ठले

येई हो विठ्ठले माझे माऊली ये ॥
निढळावरी कर ठेऊनी वाट मी पाहे ॥ धृ. ॥
आलिया गेलीया हातीं धाडी निरोप ॥
पंढरपुरी आहे माझा मायबाप ॥ येई. ॥ १ ॥
पिंवळा पीतांबर कैसा गगनी झळकला ॥
गरुडावरी बैसून माझा कैवारी आला ॥ येई. ॥ २ ॥
विठोबाचे राज आम्हां नित्य दिपवाळी ॥
विष्णुदास नामा जीवेंभावे ओंवाळी ॥ येई हो. ॥ ३ ॥

पंढरपूरच्या विठ्ठलाचा दैनिक पूजाविधी
शेजारती
धूपारती
विठ्ठल आरती